text: Haderslev får 200 nye arbejdspladser
  02 juli 2010 kl. 15.27
  Regeringen og Dansk Folkeparti har i eftermiddag offentliggjort, at et af fem nye landsdækkkende centre for kommunal-sagsbehandling placeres i Haderslev.
  Det nye center rykkker i ind i det snart nedlagte Haderslev Sygehus.
  - Det er med til give ro og lette arbejdet med at få etableret centrene, at vi allerede nu kan sige, hvor centrene bliver placeret, siger beskæftigelsesminister Inger Støjberg.
  Der er tale om ialt 5 centre, som bliver placeret i Frederikshavn, Holstebro, Haderslev, Vordingborg og Hillerød. 
  De fem centre skal fra sommeren 2012 overtage størstedelen af kommunernes udbetaling og beregning på følgende områder: 
  Folkepension, førtidspension, boligstøtte, barseldagpenge og forskudsvist udbetalt børnebidrag. 
  - Det har været afgørende for mig at placere centrene i de fem byer ud fra to overordnede hensyn. De skal styrke udviklingen i yderområderne, og de skal placeres i byer, der kan tiltrække de nuværende medarbejdere, som arbejder med sagsbehandling, siger beskæftigelsesminister Inger Støjberg.
  